open-index/open-wikipedia-markdown huggingface dataset:
หัตถการไฮม์ลิคช์

thumb|250px|right|วิดีโออธิบายกระบวนการของหัตถการไฮม์ลิคช์

**หัตถการไฮม์ลิคช์** () หรือ **การรัดอัดท้อง** () เป็นหัตถการปฐมพยาบาลอย่างหนึ่งที่ใช้ในการปฐมพยาบาลช่วยชีวิตผู้ที่มีสิ่งแปลกปลอมอุดกั้นทางหายใจส่วนบนแบบสมบูรณ์ (complete upper airway obstruction) หรือสำลัก โดยทั่วไปถือว่าเป็นหัตถการที่คิดค้นขึ้นโดยแพทย์ชาวอเมริกันชื่อ Henry Heimlich วิธีทำให้ผู้ช่วยเหลือยืนหลังผู้ป่วยแล้วใช้มือกดที่ใต้กระบังลม ซึ่งจะเป็นการบีบรัดปอดและหวังให้เกิดแรงดันผลักวัตถุที่ติดค้างอยู่ในหลอดลมออกมา

ทั้งนี้ หน่วยงานสุขภาพหลายแห่งเสนอให้ค่อย ๆ ใช้วิธีการต่าง ๆ ที่เพิ่มแรงดันให้มากขึ้นเรื่อย ๆ เริ่มจากพยายามให้ไอออกมาเองก่อน, ทุบหลังแรง ๆ, แล้วจึงค่อยใช้วิธีอัดรัดท้องหรืออกเป็นวิธีการสุดท้าย (ไม่ใช่ให้ใช้วิธีการดังกล่าวเป็นขั้นแรก)

## เทคนิค
thumb|left|348x348px|จุดที่อัดรัดท้อง อยู่ระหว่างอกและสะดือ ให้ใช้มือกดในทิศทางเข้าในและขึ้นบน|alt=

ทั้งสภากาชาดอเมริกาและบริการสาธารณสุขแห่งชาติสหราชอาณาจักรแนะนำว่า ขั้นแรก ผู้ช่วยเหลือควรกระตุ้นให้ผู้ป่วยไอเอาสิ่งที่อุดกั้นทางเดินหายใจออกมาก่อน ขั้นถัดมา ให้จัดท่าผู้ป่วยโน้มตัวมาข้างหน้าแล้วทุบหลัง 5 ครั้ง แล้วจึงค่อยใช้วิธีอัดรัดท้องถ้าสองวิธีการดังกล่าวล้มเหลว สภากู้ชีพยุโรปและคลินิกมาโยแนะนำให้ใช้วงจรทุบหลัง 5 ครั้งและอัดรัดท้อง 5 ครั้งสลับกันไปเรื่อย ๆ ทั้งนี้ไม่แนะนำสำหรับเด็กทารกอายุน้อยกว่า 1 ขวบ ในทางกลับกัน สภากู้ชีพออสเตรเลียแนะนำให้อัดรัดอกไม่ใช่อัดรัดท้อง

## อ้างอิง

## แหล่งข้อมูลอื่น
* 
* The Heimlich Institute promotes various methods of dealing with obstructed breathing
* Articles and information about Dr. Henry Heimlich's use of fraudulent case reports to promote the Heimlich maneuver for drowning rescue and asthma. Dr. Henry Heimlich died in Cincinnati, Ohio, USA, December 17, 2016

หมวดหมู่:การปฐมพยาบาล
จักรกฤษ ลาภตระกูล

**จักรกฤษ ลาภตระกูล** (เกิดวันที่ 2 ธันวาคม พ.ศ. 2537) เป็นนักฟุตบอลลูกครึ่งไทย-ฝรั่งเศส ปัจจุบันเล่นในตำแหน่งปีกให้กับอยุธยา ยูไนเต็ด ในไทยลีก และทีมชาติไทย เขาเคยไปค้าแข้งให้กับโทกูชิมะ วอร์ติส ในเจลีก 2 โดยเป็นการยืมตัวจากบีจี ปทุม ยูไนเต็ด เขามีจุดเด่นในด้านความเร็วและการยิงไกล

## สโมสรอาชีพ
### ช่วงแรก
เมื่อครั้งที่จักรกฤษย้ายจากฝรั่งเศสมาไทย เขาได้ไปทดสอบฝีเท้ากับบีอีซี เทโรศาสน (โปลิศ เทโรในปัจจุบัน) แต่สุดท้ายก็ไม่ได้เซ็นสัญญา ทำให้เขาได้ย้ายไปอ่างทองในไทยลีกดิวิชัน 1 (ไทยลีก 2 ในปัจจุบัน) โดยเซ็นสัญญา 2 ปี

### บีจี ปทุม ยูไนเต็ด
ในเดือนมกราคม พ.ศ. 2561 จักรกฤษย้ายมาร่วมทีมบางกอกกล๊าส (บีจี ปทุม ยูไนเต็ดในปัจจุบัน) ในไทยลีก ต่อมาในเดือนธันวาคมปีเดียวกัน สโมสรประกาศว่าจักรกฤษจะย้ายไปเล่นให้กับโทกูชิมะ วอร์ติส ในเจลีก 2 ด้วยสัญญายืมตัวหน อย่างไรก็ตาม เขาได้ลงเล่นให้กับวอร์ติสเพียงแค่นัดเดียวในเอ็มเพอเรอส์คัพ ทำให้เขาย้ายกลับบีจีในช่วงเลกสองของไทยลีก 2 ฤดูกาล 2562 และมีส่วนช่วยให้บีจีชนะเลิศไทยลีก 2 จนเลื่อนชั้นกลับสู่ลีกสูงสุดได้สำเร็จ อย่างไรก็ตาม เดือนมิถุนายน พ.ศ. 2563 จักรกฤษตกลงยกเลิกสัญญากับบีจี

### สมุทรปราการ ซิตี้
หลังจากที่ยกเลิกสัญญากับบีจีเพียงหนึ่งสัปดาห์ จักรกฤษได้ย้ายไปสมุทรปราการ ซิตี้ โดยเขาสวมเสื้อหมายเลข 10 แทนที่เปดรู ฌูนีโยร์ที่เพิ่งย้ายออกไป

### บุรีรัมย์ ยูไนเต็ด
ในวันที่ 4 มกราคม พ.ศ. 2564 สโมสรฟุตบอลบุรีรัมย์ ยูไนเต็ด ได้ทำการเปิดตัวจักรกฤษ ลาภตระกูล อย่างเป็นทางการ โดยเขาจะสวมเสื้อหมายเลข 17 ต่อมาในวันที่ 3 กุมภาพันธ์ พ.ศ. 2564 จักรกฤษได้ลงเล่นนัดแรกให้กับสโมสรในการแข่งขันช้าง เอฟเอคัพ 2563–64 รอบ 16 ทีมสุดท้าย ซึ่งบุรีรัมย์บุกไปเสมอกับการท่าเรือแบบไร้ประตู ก่อนที่จะเอาชนะด้วยการยิงลูกโทษไปได้ 9–8 ผ่านเข้าสู่รอบก่อนรองชนะเลิศได้สำเร็จ ต่อมาในวันที่ 16 กุมภาพันธ์ พ.ศ. 2564 เขาทำประตูแรกในลีกและในสีเสื้อสโมสร ช่วยให้บุรีรัมย์บุกเอาชนะระยอง 5–0 ต่อมาวันที่ 10 มีนาคม พ.ศ. 2564 เขาทำประตูที่ 2 ในลีก ช่วยให้ทีมเปิดบ้านเอาชนะสุโขทัย 3–0

วันที่ 18 กันยายน พ.ศ. 2564 จักรกฤษทำประตูแรกในไทยลีก ฤดูกาล 2564–65 ด้วยลูกยิงฟรีคิก ช่วยให้ทีมเปิดบ้านเอาชนะเชียงใหม่ ยูไนเต็ดไปได้ 4–0 ต่อมาในวันที่ 24 พฤศจิกายน การแข่งขันช้าง เอฟเอคัพ 2564–65 รอบ 32 ทีมสุดท้าย เขาทำประตูช่วยให้ทีมเปิดบ้านเอาชนะพราม แบงค็อกไปได้ 5–0 ผ่านเข้าสู่รอบ 16 ทีมสุดท้ายได้สำเร็จ

## สถิติอาชีพ
### สโมสร

## เกียรติประวัติ
### สโมสร
**บีจี ปทุม ยูไนเต็ด**
* ไทยลีก 2: 2562

**บุรีรัมย์ ยูไนเต็ด**
* ไทยลีก: 2564–65
* ไทยเอฟเอคัพ: 2564–65
* ไทยลีกคัพ: 2564–65

## อ้างอิง

หมวดหมู่:นักฟุตบอลชาวไทย
หมวดหมู่:กองหน้าฟุตบอล
หมวดหมู่:นักฟุตบอลทีมชาติไทย
หมวดหมู่:ผู้เล่นสโมสรฟุตบอลอ่างทอง
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นโทกูชิมะ วอร์ติส
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นในไทยลีก
หมวดหมู่:ผู้เล่นในไทยลีก 2
หมวดหมู่:ผู้เล่นในเจ2 ลีก
หมวดหมู่:นักฟุตบอลชายชาวไทยที่ค้าแข้งในต่างประเทศ
หมวดหมู่:ชาวไทยในประเทศญี่ปุ่น
แฮมีด นอเดรี เยกอเน

**แฮมีด นอเดรี เยกอเน** (; เกิดวันที่ 26 กรกฎาคม พ.ศ. 2533 ในประเทศอิหร่าน) เป็นศิลปินคณิตศาสตร์และศิลปินดิจิทัลชาวอิหร่าน เขาเป็นที่รู้จักจากการใช้สูตรคณิตศาสตร์วาดภาพวัตถุในชีวิตจริง, ภาพประกอบที่ซับซ้อน, แอนิเมชัน, แฟร็กทัล และเทสเซลเลชัน นอเดรี เยกอเนใช้คณิตศาสตร์เป็นเครื่องมือหลักในการสร้างสรรค์ผลงาน ดังนั้น ผลงานของเขาจึงมีแนวคิดแบบคณิตศาสตร์ แนวคิดคณิตศาสตร์ที่เขาใช้ในผลงาน ได้แก่ ฟังก์ชันตรีโกณมิติ, ฟังก์ชันเลขชี้กำลัง, จำนวนฟีโบนัชชี และคลื่นฟันเลื่อย เป็นต้น

## ภาพ
ข้างล่างนี้คือตัวอย่างภาพบางส่วนของเยกอเน:

Heart by Hamid Naderi Yeganeh.jpg|หัวใจค.ศ. 2014
A Bird in Flight by Hamid Naderi Yeganeh.jpg|อะเบิร์ดอินไฟลต์ค.ศ. 2015
Boat by Hamid Naderi Yeganeh.jpg|เรือค.ศ. 2015
Flowers 1-5-2-2-1 by Hamid Naderi Yeganeh.png|ดอกไม้ค.ศ. 2020


## อ้างอิง

## แหล่งข้อมูลอื่น
* Mathematical Concepts Illustrated by Hamid Naderi Yeganeh. ที่ American Mathematical Society.
* Hamid Naderi Yeganeh's blog posts. *The Huffington Post*.
* http://alum.sharif.edu/~naderiyeganeh.

หมวดหมู่:แฮมีด นอเดรี เยกอเน
หมวดหมู่:ศิลปินคณิตศาสตร์
หมวดหมู่:ศิลปินดิจิทัล
หมวดหมู่:บุคคลที่ยังมีชีวิตอยู่
หมวดหมู่:นักออกแบบชาวอิหร่าน
หมวดหมู่:ศิลปินแฟร็กทัล
หมวดหมู่:ศิลปินร่วมสมัยชาวอิหร่าน
หมวดหมู่:ศิษย์เก่าจากมหาวิทยาลัยเทคโนโลยีแชรีฟ
หมวดหมู่:นักคณิตศาสตร์ชาวอิหร่าน
หมวดหมู่:ศิลปินชายในศตวรรษที่ 21
หมวดหมู่:บุคคลจากโกม
หมวดหมู่:ศิลปะดิจิทัล
อิตส์อะวันเดอร์ฟูลไลฟ์

***อิตส์อะวันเดอร์ฟูลไลฟ์*** () เป็นภาพยนตร์ชีวิตแนวครอบครัวและจินตนิมิตสำหรับเทศกาลคริสต์มาส กำกับและผลิตโดยแฟรงก์ คาปรา สร้างจากเรื่องสั้นและหนังสือเล่มเล็กในปี ค.ศ. 1943 *[[เดอะเกรเทสต์กิฟต์]]* ของฟิลิป แวน โดเรน สเติร์น โดยอิงจากนวนิยาย *[[อะคริสต์มาสแครอล]]* ของชาลส์ ดิกคินส์ ภาพยนตร์นำแสดงโดยเจมส์ สจวร์ตแสดงเป็นจอร์จ เบลีย์ ร่วมด้วยดอนนา รีด, ลิโอเนล แบร์รีมัวร์ และเฮนรี ทราเวอส์

*อิตส์อะวันเดอร์ฟูลไลฟ์* เป็นหนึ่งในภาพยนตร์ที่ยิ่งใหญ่ที่สุดตลอดกาล ได้รับการเสนอชื่อเข้าชิงรางวัลออสการ์ห้าสาขา รวมถึงสาขาภาพยนตร์ยอดเยี่ยมและได้รับการยกย่องจากสถาบันภาพยนตร์อเมริกันให้อยู่ในรายชื่อ "100 อันดับสุดยอดภาพยนตร์อเมริกัน" อันดับที่ 11 ในปี ค.ศ. 1998, อันดับที่ 20 ในปี ค.ศ. 2007 และอันดับที่หนึ่งในรายชื่อ "ภาพยนตร์สร้างแรงบันดาลใจยอดเยี่ยมที่สุดตลอดกาล" คาปราเผยว่าในบรรดาภาพยนตร์ที่เขากำกับทั้งหมด *อิตส์อะวันเดอร์ฟูลไลฟ์* เป็นภาพยนตร์เรื่องโปรดที่สุดของเขา รวมถึงเจมส์ สจวร์ตด้วย ในปี ค.ศ. 1990 ได้รับการบรรจุชื่อเป็นภาพยนตร์ที่ต้องอนุรักษ์ในหอสมุดภาพยนตร์แห่งชาติเนื่องจาก "มีความสำคัญเชิงวัฒนธรรม ประวัติศาสตร์ หรือสุนทรียศาสตร์"

## รางวัล
*อิตส์อะวันเดอร์ฟูลไลฟ์* ได้รับการเสนอชื่อเข้าชิงรางวัลออสการ์ 5 สาขา:

## เชิงอรรถ

### อ้างอิง

## แหล่งข้อมูลอื่น
*
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2489
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่มีฉากในรัฐนิวยอร์ก
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
อำเภออัลฮัซม์

**อัลฮัซม์** () เป็นอำเภอของเขตผู้ว่าการอัลเญาฟ์ ประเทศเยเมน ณ พ.ศ. 2546 อำเภอนี้มีประชากร 30,952 คน โดยมีอัลฮัซม์เป็นเมืองหลัก

ในวันที่ 15 กรกฎาคม พ.ศ. 2563 การโจมตีทางอากาศของซาอุดีอาระเบียในอัลฮัซม์ส่งผลให้มีพลเรือนเสียชีวิต 7 คน

## อ้างอิง

อัลฮัซม์
อำเภออัลญะอ์ฟะรียะฮ์

**อัลญะอ์ฟะรียะฮ์** () เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 69,705 คน

## อ้างอิง

อัลญะอ์ฟะรียะฮ์
อำเภออัลมะชันนะฮ์

**อัลมะชันนะฮ์** () เป็นอำเภอของเขตผู้ว่าการอิบบ์ ประเทศเยเมน ณ พ.ศ. 2546 อำเภอนี้มีประชากร 101,148 คน

## อ้างอิง

อัลมะชันนะฮ์
ที่ราบตะกอนน้ำพา

[thumb|[ที่ราบน้ำท่วมถึง (ริมแม่น้ำ) กับที่ราบตะกอนน้ำพา (พื้นที่เกษตรกรรม) แม่น้ำไวมาการีรี ประเทศนิวซีแลนด์ (ภูมิภาคที่ราบแคนเทอร์เบอรี)]]

**ที่ราบตะกอนน้ำพา** () คือ ภูมิประเทศราบเรียบขนาดใหญ่ เกิดจากการสะสมตัวของตะกอนน้ำพาที่แม่น้ำพามาจากภูเขา กระบวนการเกิดนั้นเริ่มจาก ในฤดูน้ำหลากแม่น้ำจะนำพาตะกอนมาสะสมตัวบริเวณที่ราบน้ำท่วมถึงซึ่งเป็นที่ราบขนาดเล็กริมสองฝั่งแม่น้ำ เมื่อกระบวนการนี้เกิดขึ้นซ้ำตามเวลาที่ผ่านไป ที่ราบน้ำท่วมถึงเหล่านี้ก็จะมีปริมาณตะกอนและความสูงเพิ่มขึ้นจนเกิดเป็นที่ราบตะกอนน้ำพา

เมื่อพื้นที่ภูเขาสูงเกิดการกร่อนและการผุพังอยู่กับที่จากลมฟ้าอากาศและน้ำ ตะกอนที่ผุพังจากภูเขาสูงจะถูกพาสู่ที่ราบ ธารน้ำต้นน้ำจะพาตะกอนและน้ำเหล่านี้ไหลไปสู่แม่น้ำ ทะเลสาบ อ่าวและมหาสมุทร เมื่อตะกอนเหล่านี้ถูกพาไป จะมีตะกอนส่วนหนึ่งไปสะสมตัวบริเวณที่ราบน้ำท่วมถึงริมสองฝั่งแม่น้ำ นั้นจึงทำให้พื้นที่ริมน้ำนั้นมีความสูงเพิ่มขึ้น เมื่อเวลาผ่านไปแม่น้ำจะเปลี่ยนทิศทางการไหลไปยังพื้นที่ ๆ ต่ำกว่าเกิดเป็นลำน้ำโค้งตวัด พื้นที่ ๆ น้ำเคยไหลผ่านนี้จึงเกิดเป็นที่ราบที่มีร่องน้ำเก่าและสันดินริมน้ำ เมื่อเวลาผ่านไปสันดินจะถูกกัดเซาะและร่องน้ำจะถูกทับทม กระบวนการนี้ต้องใช้เวลาจึงจะเกิดเป็นที่ราบเรียบ

## ดูเพิ่ม
* ตะกอนน้ำพารูปพัด
* ตะกอนน้ำพา
* ที่ราบชายฝั่ง
* ดินดอนสามเหลี่ยมปากแม่น้ำ

## อ้างอิง

หมวดหมู่:ธรณีสัณฐานธารน้ำ
หมวดหมู่:ที่ราบ
หมวดหมู่:คำศัพท์ภูมิศาสตร์
หมวดหมู่:ธรณีสัณฐานวิทยา
สุชาติ ตันติวณิชชานนท์

**สุชาติ ตันติวณิชชานนท์** (เกิด 10 มกราคม พ.ศ. 2498) อดีตสมาชิกสภาผู้แทนราษฎรจังหวัดอุบลราชธานี 3 สมัย

## ประวัติ
สุชาติ เกิดเมื่อวันที่ 10 มกราคม พ.ศ. 2498 ที่อำเภอบุณฑริก จังหวัดอุบลราชธานี ด้านครอบครัวสมรสกับนางรำพูล ตันติวณิชชานนท์ อดีต สส.อุบลราชธานี สำเร็จการศึกษาระดับปริญญาตรี คณะเศรษฐศาสตร์ จากมหาวิทยาลัยเชียงใหม่ และพัฒนบริหารศาสตรมหาบัณฑิต สาขาพัฒนาสังคม จากสถาบันบัณฑิตพัฒนบริหารศาสตร์

## การทำงาน
สุชาติ เข้าสู่งานการเมืองโดยการได้รับเลือกตั้งเป็นสมาชิกสภาผู้แทนราษฎรจังหวัดอุบลราชธานี ครั้งแรกจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ต่อมาพรรคไทยรักไทยถูกยุบ นายสุชาติจึงย้ายไปสังกัดพรรคเพื่อแผ่นดิน และลงสมัครรับเลือกตั้งอีกครั้ง ได้รับเลือกตั้งเป็น สส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 และได้รับแต่งตั้งเป็นประธานคณะกรรมาธิการการอุตสาหกรรม

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับปัญญา จินตะเวช จากพรรคเพื่อไทย ต่อมาในปี พ.ศ. 2561 เขาย้ายเข้าร่วมงานกับพรรคพลังประชารัฐ แต่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาไม่ได้ลงสมัครรับเลือกตั้ง แต่สนับสนุนให้ภรรยาลงสมัครในเขตเลือกตั้งที่ 9 ในนามพรรคพลังประชารัฐ

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบุณฑริก
หมวดหมู่:นักการเมืองจากจังหวัดอุบลราชธานี
หมวดหมู่:สมาชิกสภาผู้แทนราษฎรจังหวัดอุบลราชธานี
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อแผ่นดิน
หมวดหมู่:นักการเมืองพรรคพลังประชารัฐ
หมวดหมู่:บุคคลจากคณะเศรษฐศาสตร์ มหาวิทยาลัยเชียงใหม่
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เหตุระเบิดที่บาตา พ.ศ. 2564

ในช่วงบ่ายของวันที่ 7 มีนาคม พ.ศ. 2564 เกิดเหตุระเบิดสี่ครั้งที่ค่ายทหารค่ายหนึ่งในเขตอึงโกอันโตมาของเมืองบาตา ซึ่งเป็นเมืองที่ใหญ่ที่สุดและเมืองหลวงเก่าของประเทศอิเควทอเรียลกินี

## การระเบิด
การระเบิดสี่ครั้งเกิดขึ้นที่ค่ายทหารในท้องถิ่น โดยครั้งแรกและครั้งที่รุนแรงที่สุดเกิดขึ้นในเวลาประมาณ 15:00 น. ตามเวลาท้องถิ่น (21:00 น. ตามเวลาในประเทศไทย) ตามด้วยการระเบิดในระดับปานกลางอีก 2 ครั้งซึ่งจนถึงขณะนี้ยังไม่ได้รับการระบุเวลาเกิดที่แน่ชัด การระเบิดครั้งที่สี่เกิดขึ้นสองชั่วโมงหลังจากการระเบิดครั้งแรก แรงระเบิดสร้างความเสียหายอย่างมีนัยสำคัญให้แก่พื้นที่โดยรอบค่ายทหาร อาคารและที่อยู่อาศัยเกือบทั้งหมดในบาตาได้รับความเสียหายอย่างหนัก มีรายงานทั้งผู้เสียชีวิตและผู้บาดเจ็บในพื้นที่ที่อยู่ใกล้กับการระเบิด

## เหยื่อ
มีผู้เสียชีวิตอย่างน้อย 107 คนระหว่างการระเบิด และอีก 615 คนบาดเจ็บ กระทรวงสาธารณสุขอิเควทอเรียลกินีประกาศ "ภาวะฉุกเฉินทางสาธารณสุข" เนื่องจากมีผู้เสียชีวิตและผู้สูญหายใต้ซากปรักหักพังอีกหลายคน ในบรรดาผู้บาดเจ็บนั้น มีมากกว่า 300 คนที่เข้ารับการรักษาที่โรงพยาบาลนูเอโบอินเซโซ มากกว่า 150 คนที่โรงพยาบาลบาตา และอีกกว่า 70 คนที่โรงพยาบาลลาปัซ ประมาณ 19:00 น. ตามเวลาท้องถิ่น ทางการได้ประกาศเคอร์ฟิวเพื่อหลีกเลี่ยงการเพิ่มจำนวนผู้ติดเชื้อโควิด-19 ในพื้นที่ ซึ่งมีผลบังคับจนถึงเวลา 06:00 น. ตามเวลาท้องถิ่น

## สาเหตุ
ในแถลงการณ์ที่ถ่ายทอดทางโทรทัศน์ ประธานาธิบดีเตโอโดโร โอเบียง อึงเกมา อึมบาโซโก กล่าวว่า สาเหตุการระเบิดมาจากการที่เกษตรกรในบริเวณใกล้เคียงกับค่ายทหารได้ปรับพื้นที่การเกษตรด้วยวิธีเผา นำไปสู่การระเบิดที่คลังแสงซึ่งเก็บอาวุธยุทโธปกรณ์ไว้อย่างไม่เหมาะสม และกล่าวว่า อาคารเกือบทั้งหมดของเมืองบาตาได้รับความเสียหาย เขายังร้องขอความช่วยเหลือจากนานาชาติในแถลงการณ์เดียวกันด้วย หลังจากนั้น รองประธานาธิบดีเตโอโดโร อึงเกมา โอเบียง มังเก ได้เดินทางไปยังสถานที่เกิดเหตุระเบิดเพื่อประเมินสถานการณ์

## อ้างอิง

หมวดหมู่:ประเทศอิเควทอเรียลกินีในปี พ.ศ. 2564
หมวดหมู่:ภัยพิบัติในปี พ.ศ. 2564
หมวดหมู่:เหตุระเบิดในปี พ.ศ. 2564
วัดใหม่ราษฎร์นุกูล

**วัดใหม่ราษฎร์นุกูล** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองดำเนินสะดวก ในตำบลบ้านแพ้ว อำเภอบ้านแพ้ว จังหวัดสมุทรสาคร ปัจจุบันเป็นสำนักปฏิบัติธรรมประจำจังหวัดสมุทรสาครแห่งที่ 3 ที่ดินตั้งวัดมีเนื้อที่ 48 ไร่ 3 งาน 6 ตารางวา

วัดใหม่ราษฎร์นุกูลตั้งเมื่อประมาณปี พ.ศ. 2424 นายหลิมและนางมาลัย หลิ่มมณี ได้มีศรัทธาถวายที่ดินเพื่อสร้างวัด จนกระทั่งได้เปิดโรงเรียนแห่งแรกในอำเภอบ้านแพ้ว ชื่อโรงเรียนประชาบาลตำบลบ้านแพ้วในปี พ.ศ. 2472 ได้รับพระราชทานวิสุงคามสีมา เมื่อ พ.ศ. 2508 เขตวิสุงคามสีมา กว้าง 40 เมตร ยาว 80 เมตร  ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2510 โรงเรียนสอนพิมพ์ดีดและคอมพิวเตอร์ เปิดสอนเมื่อ พ.ศ. 2543 ศูนย์การเรียนชุมชนวัดใหม่ราษฎร์นุกูล เปิดสอนเมื่อ พ.ศ. 2543

อาคารเสนาสนะ ได้แก่ อุโบสถเป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ 1 องค์ พร้อมพระโมคคัลลาน์และพระสารีบุตร หอสวดมนต์ กว้าง 10 เมตร ยาว 20 เมตร สร้างเมื่อ พ.ศ. 2500 เป็นอาคารไม้ กุฏิสงฆ์ จำนวน 31 หลัง เป็นอาคารไม้ 30 หลัง ครึ่งตึกครึ่งไม้ 1 หลัง วิหาร กว้าง 10 เมตร ยาว 10 เมตร เป็นอาคารคอนกรีตเสริมเหล็ก สร้างเมื่อ พ.ศ. 2539 ศาลาอเนกประสงค์ กว้าง 10 เมตร ยาว 12 เมตร สร้างเมื่อ พ.ศ. 2540 เป็นอาคารครึ่งตึกครึ่งไม้ ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก วิหารกาญจนาภิเษกภายในประดิษฐานพระพุทธชินราชจำลอง 1 องค์ ขนาดหน้าตักกว้าง 99 นิ้ว ปูชนียวัตถุอื่น ๆ ได้แก่ พระพุทธสิหิงค์จำลอง เกศทองคำ สร้างเมื่อ พ.ศ. 2538 รูปหล่อหลวงพ่อสอน เกสโส (อดีตเจ้าอาวาส) สร้างเมื่อ พ.ศ. 2499

## รายนามเจ้าอาวาส
* พระกรับ
* พระสอน เกสโร
* พระครูพรหมสร (สำราญ เขมธโร) พ.ศ. 2494–2533
* พระเกรียงไกร กลยาโณ พ.ศ. 2534–ปัจจุบัน

## อ้างอิง

ใหม่ราษฎร์นุกูล
วัดกลางคลองสาม

**วัดกลางคลองสาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 ตำบลคลองสาม อำเภอคลองหลวง จังหวัดปทุมธานี บริเวณวัดมีชุมชนย่านตลาดริมน้ำ เป็นตลาดน้ำที่มีความเป็นวัฒนธรรมแบบดั้งเดิม มีเรือลําเล็กมากกว่า 100 ลํา นำสินค้ามาขาย มีทั้งสินค้าเกษตรกรรม หัตถกรรมพื้นเมือง ของชําร่วย และของที่ระลึก

วัดกลางคลองสามได้รับอนุญาตให้สร้างเมื่อวันที่ 1 พฤษภาคม พ.ศ. 2462 บริเวณที่ตั้งเป็นรูปกากบาทคือเป็นสี่แยก มีคลองและบึงเป็นที่สัญจร เดิมที่ดินนี้เป็นที่ดินของโขลงช้างรวม 2 โขลง คือโขลงอีด้วนและโขลงอีแก สภาพของบึงยาวมาก ต้นบึงยาวถึงจังหวัดนครนายก ตอนปลายถึงแม่น้ำเจ้าพระยา เมื่อได้สร้างวัดขึ้นมาแล้วได้ขนานนามว่า "วัดกลางคลองสาม" ชาวบ้านเรียกอีกชื่อว่า **วัดบึงอ้ายเสียบ** ได้รับพระราชทานวิสุงคามสีมาเมื่อวันที่ 28 กรกฎาคม พ.ศ. 2467 เขตวิสุงคามสีมากว้าง 80 เมตร ยาว 120 เมตร ได้ผูกพัทธสีมาเมื่อวันที่ 3 มีนาคม พ.ศ. 2473 ด้านการศึกษาทางวัดได้เปิดสอนพระปริยัติธรรมมาตั้งแต่ พ.ศ. 2473 และโรงเรียนสอนเด็กก่อนเกณฑ์มาตั้งแต่ พ.ศ. 2520 นอกจากนี้ยังให้ทางราชการสร้างโรงเรียนระดับประถมศึกษา คือ โรงเรียนเทศบาลตำบลคลองสาม 1 และสถานีอนามัยในที่ดินวัดอีกด้วย

อาคารและเสนาสนะสำคัญภายในวัด ได้แก่ อุโบสถ กว้าง 7.35 เมตร ยาว 20.10 เมตร สร้างเมื่อ พ.ศ. 2504 ศาลาการเปรียญ กุฏิสงฆ์ 16 หลัง ศาลาบำเพ็ญกุศล และฌาปนสถาน

## อ้างอิง

กลางคลองสาม
วัดนางพิมพ์ (จังหวัดสมุทรสงคราม)

**วัดนางพิมพ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางขันแตก อำเภอเมืองสมุทรสงคราม จังหวัดสมุทรสงคราม ติดต่อกับตำบลปลายโพงพาง และตำบลสวนหลวงทำเลที่ตั้งมีคลองโพงพาง คลองขุดประชาชมชื่นและลำประโดง เป็นเส้นขนาน พื้นดินของวัดได้พังลงคลองไปมาก รวมทั้งพื้นดินของอุโบสถหลังเก่าไปด้วย

วัดนางพิมพ์เป็นวัดโบราณ ไม่ทราบผู้ใดเป็นคนสร้าง เริ่มเป็นวัดเมื่อ พ.ศ. 2300 มีเรื่องเล่ามานานว่า วัดนางพิมพ์โบราณมีสภาพทรุดโทรมาก สามีภรรยา 2 คน ชื่อ ตาทองกับยายพิมพ์ เป็นตระกูลมั่งคั่งในแถวถิ่นนี้ ได้มาปฏิสังขรณ์และจัดสร้างอุโบสถ ซึ่งหลังเก่ารื้อไปแล้วและเสนาสนะที่หักพังให้ดีขึ้น ชาวบ้านจึงเรียกวัดนี้ว่า **วัดตาทองยายพิมพ์** ชื่อตาทองหายไปเหลือแต่ **วัดยายพิมพ์** และกลายมาเป็น "วัดนางพิมพ์" จนถึงปัจจุบัน วัดได้รับพระราชทานวิสุงคามสีมาเมื่อวันที่ 23 ธันวาคม พ.ศ. 2511

โบราณวัตถุในวัด ได้แก่ พระประธานในพระอุโบสถซึ่งประดิษฐานมากับพระอุโบสถหลังเก่า หอพระไตรปิฎกมีหน้าจั่วมีลวดลายสวยงามมาก และมีธรรมาสน์เทศน์สร้างแบบมณฑป

## อ้างอิง

นางพิมพ์
หมวดหมู่:โบราณสถานในจังหวัดสมุทรสงคราม
รถคุมขังขนส่งนักโทษ

[thumb|300px|รถคุมขังขนส่งนักโทษสำนักงาน[เจ้าพนักงานมณฑลไคอาโฮกาเคาน์ตีบลูเบิร์ดออลอเมริกัน เอฟอี รถโดยสารประจำทางคันนี้ใช้เวลาเดินทางห้าครั้งต่อสัปดาห์จากเรือนจำของเคาน์ตีไปยังเรือนจำอื่น ๆ โดยมีนักโทษ 30 คนอยู่บนรถ]]
thumb|รถตู้ห้องขังที่ใช้โดยหน่วยงานตรวจคนเข้าเมืองของสหราชอาณาจักรเพื่อขนส่งผู้กระทำความผิดให้ได้อย่างปลอดภัย
thumb|right|200px|รถบรรทุกพ่วงรุ่น''คิบิตกา''ของรัสเซียในคริสต์ศตวรรษที่ 19 ใช้สำหรับขนส่งนักโทษทางการเมือง
thumb|left|200px|รถคุมขังขนส่งนักโทษของอังกฤษ
[thumb|right|200px|การสร้างใหม่ของรถบัสเรือนจำ "อีกาดำ" ที่[พลาธิการกิจการภายในของประชาชนใช้ระหว่างการสังหารหมู่กาตึญในปี ค.ศ. 1940]]

**รถคุมขังขนส่งนักโทษ** () หรือที่เรียกกันอย่างไม่เป็นทางการในหมู่นักโทษชาวอังกฤษว่า "สเวตบอกซ์" (Sweat Box) เป็นรถที่ได้รับการออกแบบมาเป็นพิเศษหรือติดตั้งเพิ่มเติม โดยปกติจะเป็นรถตู้หรือรถบัส ที่ใช้ในการขนส่งนักโทษจากพื้นที่ปิดอย่างแน่นหนาแห่งหนึ่ง เช่น เรือนจำ หรือศาล โดยทั่วไปแล้ว อากาศยาน, รถราง หรือเรือ ก็มักจะติดตั้งในลักษณะเดียวกัน ยานพาหนะเหล่านี้ต้องได้รับการปกป้องอย่างสูงและอาจมีราวหรือลวดตาข่ายอยู่บนหน้าต่าง, กระจกกันกระสุน, ห้องขังแยก และที่นั่งเพิ่มเติมสำหรับเจ้าหน้าที่คุ้มกัน

## ฟังก์ชัน
เนื่องจากการรักษาความปลอดภัยที่ค่อนข้างต่ำและความเป็นไปได้ที่จะแยกตัวออกจากความช่วยเหลือขณะเดินทาง ตำรวจหรือยานพาหนะราชทัณฑ์เพิ่มเติมในบางครั้งจึงต้องคุ้มกันการขนส่งที่มีความเสี่ยงสูง ด้วยเหตุนี้ ยานพาหนะจึงอาจติดตั้งวิทยุสื่อสาร, หน่วยกำหนดตำแหน่งทั่วโลก, เครื่องพันธนาการและอาวุธเพิ่มเติม ตลอดจนอุปกรณ์ฉุกเฉินอื่น ๆ ในการเพิ่มการรักษาความปลอดภัย โดยทั่วไปนักโทษจะถูกควบคุมตัวขณะขนส่งและอาจถูกยึดไว้กับยานพาหนะ โดยใส่กุญแจมือขณะอยู่ในพื้นที่ปิดอย่างแน่นหนา หรือทั้งสองอย่างรวมกัน

รถคุมขังขนส่งนักโทษอาจดำเนินการโดยงานตำรวจ (ดูรถขังนักโทษ), งานราชทัณฑ์, เจ้าหน้าที่ภาคสนาม, งานศาล, หน่วยงานของรัฐบาลกลาง เช่น หน่วยงานบังคับใช้กฎหมายของศาลสหรัฐ หรือทำสัญญากับบริษัทรักษาความมั่นคงเอกชน รถคุมขังขนส่งนักโทษได้รับการใช้กันอย่างแพร่หลายในช่วงปลายคริสต์ทศวรรษ 1900 เพื่อขนส่งนักโทษโดยเฉพาะ ไปยังเรือนจำของรัฐทั่วสหรัฐ ซึ่งโดยปกติแล้วพวกเขาค่อนข้างถูกปิดอย่างแน่นหนา และไม่มีทางหลบหนีสำหรับการขนส่งนักโทษ

ส่วนในประเทศแคนาดา รัฐบาลส่วนภูมิภาคส่วนใหญ่มีกองรถคุมขังขนส่งนักโทษของตนเอง ที่สร้างขึ้นตามข้อกำหนดที่พัฒนาขึ้นเพื่อตอบสนองความต้องการเฉพาะของตน อย่างไรก็ตาม ยานพาหนะทุกคันต้องเป็นไปตามมาตรฐานความปลอดภัยยานยนต์ของแคนาดา (CMVSS) จึงจะได้รับอนุญาตให้ใช้งานได้ ยานพาหนะเหล่านี้มักสร้างขึ้นโดยผู้ดัดแปลงยานพาหนะขั้นที่สองที่ได้รับอนุญาต ซึ่งจะติดเครื่องหมายความปลอดภัยแห่งชาติไว้ที่รถหลังจากเสร็จสิ้นและผ่านการทดสอบ ในอดีต เจ้าหน้าที่ตำรวจใช้รถเทียมม้าในการขนส่งนักโทษ แต่พวกเขาได้ยกสิทธิ์ให้รถตู้ในคริสต์ศตวรรษที่ 20 ทั้งนี้ การขนส่งนักโทษส่วนใหญ่กระทำโดยหน่วยพลเรือนภายในกองกำลังตำรวจแคนาดาเช่นกัน

ทั้งนี้ ในฮ่องกงได้เคยมีการควบคุมตัวโดยตำรวจและหน่วยงานอื่น ๆ ในรถบรรทุกที่ไม่จำกัด หรือรถลำเลียงนักโทษที่มีม้านั่งสองแถว ซึ่งปัจจุบัน รถตู้ของตำรวจมักใช้ในการขนส่งบุคคลเหล่านี้ ส่วนกรมราชทัณฑ์ฮ่องกงขนส่งนักโทษไปและกลับจากศาลด้วยรถตู้, รถบัส หรือรถบรรทุก

## อ้างอิง

## ดูเพิ่ม
* รถบัสตำรวจ

หมวดหมู่:ยานพาหนะตำรวจ
หมวดหมู่:เรือนจำ
วัดเกาะวังไทร

**วัดเกาะวังไทร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านวังไทร ตำบลถนนขาด อำเภอเมืองนครปฐม จังหวัดนครปฐม

วัดเกาะวังไทรตั้งอยู่บริเวณที่เป็นน้ำอ้อม ซึ่งเป็นจุดเชื่อมระหว่างลำโตนดที่ไหลมาจากคูเมืองโบราณนครปฐมด้านทิศตะวันตกเฉียงใต้กับลำน้ำบางแขมที่ไหลมาจากแม่น้ำแม่กลองด้านทิศตะวันตก เกิดเป็นเกาะขึ้น ในอดีตกล่าวกันว่าพื้นที่แห่งนี้มีต้นไทรขึ้นอยู่มาก ประกอบกับเป็นวังน้ำไหลเชี่ยว เมื่อมีการสร้างวัดขึ้นบนเกาะจึงเรียกว่า "วัดเกาะวังไทร" โดยสร้างขึ้นบนพื้นที่วัดร้างเดิม นอกจากนี้พื้นที่ฝั่งตรงข้ามวัดด้านทิศตะวันตกเคยมีวัดคู่กับวัดเกาะวังไทร ชื่อ "วัดบางเตย" แต่ปัจจุบันร้างไปเนื่องจากถูกยุบและย้ายมารวมกับวัดเกาะวังไทร เหลือซากเนินเจดีย์และฐานรากอาคารเล็กน้อย ข้อมูลจากกรมการศาสนาระบุว่าวัดตั้งขึ้นเมื่อ พ.ศ. 2400 และได้รับพระราชทานวิสุงคามสีมาเมื่อ พ.ศ. 2517

โบราณวัตถุที่พบได้แก่ *หลวงพ่อแดง* เป็นพระพุทธรูปปางมารวิชัยประดิษฐานในมณฑป กล่าวกันว่าเป็นพระพุทธรูปที่สลักขึ้นจากหินทรายสีแดง ขุดพบที่วัดบางเตยร้างฝั่งตรงข้ามและย้ายมาประดิษฐานที่วัดเกาะวังไทร ปัจจุบันมีการปิดทองทั่วทั้งองค์จึงไม่สามารถเห็นพุทธศิลปะที่ชัดเจนได้ ระฆังหินลักษณะเป็นแผ่นหินปูนเจาะรูกลม แท่นศิลาแลงมีลักษณะเป็นก้อนศิลาแลงขนาดใหญ่ ด้านหน้าทำเป็นร่องสี่เหลี่ยมคล้ายสำหรับรองรับฐานเสาหรือฐานแท่นบางอย่าง ชิ้นส่วนยอดสถูปมีลักษณะเป็นก้อนศิลาแลงทรงกลมค่อนข้างแบน มีรูกลมตรงกลางสำหรับเสียบสวมกับแกน

ประชาชนมักมาลอดโบสถ์เป็นพิธีกรรมสะเดาะเคราะห์ เสริมดวงชะตา เสริมบารมี วัดมีวัตถุมงคลที่สร้างโดยพระครูเกษมนวกิจ (เต้า เขมโก) เช่น พระกริ่ง เหรียญรูปเหมือน รูปหล่อลอยองค์ พระเนื้อดินโป่งผสมผงพุทธคุณ พระปิดตา นางกวัก ตะกรุด และผ้ายันต์เป็นต้น

## รายนามเจ้าอาวาส
* พระอาจารย์ใจ 
* พระใบฎีกา ล้ง กิตฺติธโร 
* พระครูเกษมนวกิจ (เต้า เขมโก)
* พระอธิการดาว โอวาทกาโม 
* พระสมุห์ วิฑูรย์ ธมฺมาวุโธ 
* พระครูโกวิทธรรมสุนทร (สุนทร โกวิโท) 

## อ้างอิง

เกาะวังไทร
หมวดหมู่:โบราณสถานในจังหวัดนครปฐม
สมชัย ฉัตรพัฒนศิริ

**สมชัย ฉัตรพัฒนศิริ** (เกิด 19 ธันวาคม พ.ศ. 2494) เป็นประธานสมาพันธ์สมาคมภาพยนตร์แห่งชาติอดีตสมาชิกสภาผู้แทนราษฎร แบบบัญชีรายชื่อ และอดีตสมาชิกสภาผู้แทนราษฎรจังหวัดนครราชสีมา

## ประวัติ
สมชัย เกิดเมื่อวันที่ 19 ธันวาคม พ.ศ. 2494 สำเร็จการศึกษาระดับประกาศนียบัตรมัธยมศึกษาตอนปลาย จากโรงเรียนอำนวยศิลป์ ระดับปริญญาตรี นิติศาสตรบัณฑิต สาขานิติศาสตร์ จากมหาวิทยาลัยรามคำแหง และปริญญาโท รัฐศาสตรมหาบัณฑิต สาขารัฐศาสตร์ จากมหาวิทยาลัยสุโขทัยธรรมาธิราช 

## การทำงาน
สมชัย เข้าทำงานการเมืองโดยการลงสมัครรับเลือกตั้งเป็นสมาชิกสภาผู้แทนราษฎรจังหวัดนครราชสีมา ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคชาติพัฒนา ได้รับเลือกเป็น ส.ส.สมัยแรก ต่อมาย้ายมาสังกัดพรรคไทยรักไทย และลงสมัครรับเลือกตั้ง ส.ส.แบบบัญชีรายชื่อ ได้รับเลือกตั้งเป็น ส.ส.สมัยที่ 2 เมื่อพรรคไทยรักไทยถูกยุบ เขาจึงย้ายไปสังกัดพรรครวมใจไทยชาติพัฒนา และลงสมัครรับเลือกตั้ง ได้รับเลือกเป็น ส.ส.สมัยที่ 3 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ซึ่งในปี 2551 เขาเป็น 1 ใน 3 ส.ส.ที่งดออกเสียงในการลงมติเลือกนายอภิสิทธิ์ เวชชาชีวะเป็นนายกรัฐมนตรี

สมชัย เคยดำรงตำแหน่งรองเลขาธิการนายกรัฐมนตรีประจำนายสุวัจน์ ลิปตพัลลภ รองนายกรัฐมนตรี ในปี พ.ศ. 2548

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาลงสมัครรับเลือกตั้งในนามพรรคชาติพัฒนาเพื่อแผ่นดิน แต่แพ้ให้กับสุชาติ ภิญโญ จากพรรคเพื่อไทย และในการเลือกตั้ง พ.ศ. 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคภูมิใจไทย ลำดับที่ 41 แต่ไม่ได้รับเลือกตั้ง
ต่อมาในปี พ.ศ. 2565 เขาได้ย้ายมาร่วมงานกับพรรคประชาธิปัตย์

นอกจากงานการเมืองแล้ว สมชัย ยังดำรงตำแหน่งประธานสมาพันธ์สมาคมภาพยนตร์แห่งชาติ ตั้งแต่ปี 2561 เป็นต้นมา เป็นเจ้าของโรงภาพยนตร์ไฟว์สตาร์ และเป็นเจ้าของโรงแรมปัญจดารา จังหวัดนครราชสีมา

## เครื่องราชอิสริยาภรณ์

## อ้างอิง

หมวดหมู่:นักธุรกิจจากจังหวัดนครราชสีมา
หมวดหมู่:สมาชิกสภาผู้แทนราษฎรจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคชาติพัฒนา (พ.ศ. 2550)
หมวดหมู่:พรรคภูมิใจไทย
หมวดหมู่:พรรคประชาธิปัตย์
หมวดหมู่:พรรคพลังประชารัฐ
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากสาขาวิชารัฐศาสตร์ มหาวิทยาลัยสุโขทัยธรรมาธิราช
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
วัดบางรักน้อย

**วัดบางรักน้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านบางรักน้อย ตำบลบางรักน้อย อำเภอเมืองนนทบุรี จังหวัดนนทบุรี

วัดบางรักน้อยสร้างขึ้นเมื่อ พ.ศ. 2351 ไม่ทราบนามและประวัติผู้สร้าง ที่ได้นามเช่นนี้เพราะเรียกขานกันตามชื่อหมู่บ้านที่ตั้งวัด แต่ก็มีเรื่องเล่าขานว่า เศรษฐีชาวมอญคนหนึ่งได้อพยพตามเสด็จสมเด็จพระเจ้าตากสินมหาราชมาตั้งถิ่นฐานบริเวณนี้และได้สร้างวัดไว้ 3 แห่ง คือ วัดบางรักใหญ่สำหรับเมียหลวงของตัวเอง วัดบางรักน้อยสำหรับเมียน้อยของตัวเอง และวัดดาวดึงษ์สำหรับตัวเอง (ปัจจุบันร้างไปแล้ว) วัดบางรักน้อยได้รับพระราชทานวิสุงคามสีมาเมื่อ พ.ศ. 2370 และทำการผูกพัทธสีมาในปีเดียวกัน

อาคารเสนาสนะสำคัญได้แก่ อุโบสถ สร้างเมื่อ พ.ศ. 2361 เป็นอาคารก่ออิฐถือปูน กุฏิสงฆ์ เป็นอาคารครึ่งตึกครึ่งไม้และอาคารคอนกรีต และวิหาร ส่วนปูชนียวัตถุมีพระพุทธรูปศิลาแลงปางมารวิชัยในอุโบสถ นามว่า *หลวงพ่อมงคลเทพนิมิตร* พระพุทธรูปปางต่าง ๆ จำนวน 9 องค์อยู่ที่วิหาร *หลวงพ่อหิน* พระพุทธรูปศิลาแลงปางสะดุ้งมารในวิหาร *พระพุทธมิ่งมงคลพิทักษ์ราษฎร์* หรือ *หลวงพ่อใหญ่* ประดิษฐานอยู่กลางลานวัด นอกจากนี้ยังมีรูปปั้นพ่อปู่ฤๅษี รูปปั้นเทพเจ้า พระพิฆเณศวร์ ท้าวจตุคามรามเทพ เจ้าแม่กวนอิม และอื่น ๆ

วัตถุมงคลที่นิยมมากของวัดบางรักน้อยได้แก่ พระยอดธงและพระปิดตาเนื้อใบลาน แตกกรุจากเจดีย์เก่าภายในวัด สันนิษฐานว่าสร้างในสมัยกรุงศรีอยุธยา พระปิดตาเนื้อเมฆพัดของหลวงปู่อ่วม (อดีตเจ้าอาวาส) ตะกรุด และเหรียญ 5 เหลี่ยมหลวงพ่อหิน สร้างสมัยหลวงปู่ปลั่ง (อดีตเจ้าอาวาส) โดดเด่นมากเรื่องคงกระพันชาตรี แคล้วคลาด ปลอดภัย นอกจากนั้น พระครูกิตติวราภิรักษ์ (พรชัย อภินนฺโท หรือพระอาจารย์เปี๊ยก เจ้าอาวาสรูปปัจจุบัน) ได้สร้างและปลุกเสกวัตถุมงคลจนโด่งดัง เป็นต้นตำรับตะกรุดฝักข้าวโพด เบี้ยแก้ ตะกรุด ปลัดขิก เหรียญ และพระเครื่องอีกหลายรุ่น

## อ้างอิง

บางรักน้อย
บางรักน้อย
วัดเกดประยงค์-เล็ก ตั้งตรงจิตร

**วัดเกดประยงค์-เล็ก ตั้งตรงจิตร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางกอกน้อย ในหมู่ที่ 8 บ้านข้าวสาร ตำบลวัดชลอ อำเภอบางกรวย จังหวัดนนทบุรี

วัดเกดประยงค์-เล็ก ตั้งตรงจิตร ตั้งวัดเมื่อ พ.ศ. 2379 โดยลูกหลานของนางเกดได้ถวายที่ดินและทรัพย์สินสร้างวัดชื่อ **วัดเกด** วัดได้รับพระราชทานวิสุงคามสีมาเมื่อ พ.ศ. 2394 ต่อมาถาวรวัตถุต่าง ๆ ของวัดเสื่อมโทรมไปตามอายุขัย จนกระทั่งประมาณ พ.ศ. 2479 นายประยงค์และนางเล็ก ตั้งตรงจิตร เจ้าของห้างขายยาตราใบโพธิ์ ได้มาทอดกฐินที่วัดนี้ 3 ปี สภาพวัดก็ยังทรุดโทรมเช่นเดิม จึงเกิดจิตศรัทธาที่จะสร้างและปฏิสังขรณ์เสนาสนะต่าง ๆ ให้สวยงามเป็นระเบียบเรียบร้อย โดยเริ่มปฏิสังขรณ์ใน พ.ศ. 2479 แล้วเปลี่ยนชื่อเป็น "วัดเกดประยงค์-เล็ก ตั้งตรงจิตร"

อาคารเสนาสนะของวัดได้แก่ อุโบสถรูปทรงเรือสำเภา สร้างเมื่อ พ.ศ. 2379 ภายในประดิษฐานพระประธาน เป็นพระพุทธรูปปางมารวิชัย หน้าตักกว้าง 45 นิ้ว วิหาร สร้างเมื่อ พ.ศ. 2482 หอสวดมนต์ ศาลาการเปรียญ ศาลาท่าน้ำ และหอระฆัง วัดยังมีเขาพระฉายที่จำลองมาจากเขาพระพุทธฉาย จังหวัดสระบุรี เขาถวายพระเพลิงที่จำลองจากวัดพระแท่นดงรังวรวิหาร จังหวัดกาญจนบุรี

## อ้างอิง

เกดประยงค์-เล็ก ตั้งตรงจิตร
ไลริกา โอกาโน

**ไลริกา โอกาโน** (; เกิด พ.ศ. 2537) เป็นนักแสดงหญิงชาวอเมริกัน เธอมีชื่อเสียงจากการรับบทเป็น นิโก มิโนรุ ในซีรีส์ต้นฉบับของช่องฮูลูเรื่อง*[[Runaways (TV series)|รันอเวย์ส]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2537
หมวดหมู่:จักรวาลภาพยนตร์มาร์เวล
เจมส์ เยกาชิ

**เจมส์ เยกาชิ** () เป็นนักแสดงชาวอเมริกันเชื้อสายญี่ปุ่นที่อยู่ในนิวยอร์ก

## ชีวิตในวัยเด็ก
เจมส์ เยกาชิเกิดที่โยโกฮาม่าและเติบโตที่ยามางาตะกับแม่ชาวอเมริกันและพ่อชาวญี่ปุ่น เมื่อเรียนจบมัธยมศึกษาปลายเขาย้ายไปสหรัฐและเรียนด้านการแสดงและกำกับการแสดงที่มหาวิทยาลัยมิสซูรี-แคนซัสซิตี เขาย้ายไปนิวยอร์กกับภรรยาในปี พ.ศ. 2541

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
บริตทานี อิชิบาชิ

**บริตตานี มาริโกะ อิชิบาชิ** (; เกิด 2 พฤศจิกายน พ.ศ. 2523) เธอเคยแสดงละครโทรทัศน์ในเรื่อง *[[Political Animals (miniseries)|โพลิติคอลแอนิมอลส์]]*, *[[Supernatural (American TV series)|ซูเปอร์เนเชอร์รัล]]*, *[[Supernatural (American TV series)#Ghostfacers|โกสต์เฟเซอร์]]* และ *[[Runaways (TV series)|รันอเวย์ส]]* อิชิบาชิเคยมีบทบาทในภาพยนตร์เช่น *[[Teenage Mutant Ninja Turtles: Out of the Shadows|เต่านินจา: จากเงาสู่ฮีโร่]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2523
หมวดหมู่:จักรวาลภาพยนตร์มาร์เวล
เกร็ก ซัลกิน

**เกร็ก ซัลกิน** (; เกิด 29 พฤษภาคม พ.ศ. 2535) เป็นนักแสดงชาวอังกฤษ เขาเริ่มแสดงในภาพยนตร์ชุดสั้นเรื่อง *[[Doctor Zhivago (miniseries)|ดอกเตอร์ชิวาโก]]* ใน พ.ศ. 2545 ต่อมาใน พ.ศ. 2549 เขาได้แสดงในภาพยนตร์อังกฤษเรื่อง *[[Sixty Six (film)|มนต์ลูกหนัง มหกรรมหยุดโลก]]* และต่อมาก็ได้แสดงในภาพยนตร์ชุดตลกของดิสนีย์เรื่อง *[[As the Bell Rings (UK TV series)|แอสเดอะเบลริงส์]]* และ *[[วิซาร์ดส ออฟ เวฟเวอรี่ เพลซ ครอบครัวพลังโอมเพี้ยง]]* ใน พ.ศ. 2553 เขาแสดงในภาพยนตร์ทางโทรทัศน์ของดิสนีย์เรื่อง *[[Avalon High (film)|แอวาลอนฮาย]]* นอกจากนี้เขายังปรากฏตัวในภาพยนตร์โทรทัศน์พิเศษเรื่อง *[[The Wizards Return: Alex vs. Alex|เดอะวิซาร์ดรีเทิร์น: อเล็กซ์ปะทะอเล็กซ์]]* เขาแสดงเป็นเลียม บุกเกอร์ ในภาพยนตร์ชุดทางโทรทัศน์เรื่อง *[[Faking It (2014 TV series)|เฟกกิงอิต]]* ของเอ็มทีวี ตั้งแต่ พ.ศ. 2557 จนกระทั่งรายการถูกยกเลิกใน พ.ศ. 2559 นอกจากนี้เขายังปรากฏตัวใน *[[พริตตีลิตเทิลไลเออส์ (ละครโทรทัศน์)|พริตตีลิตเทิลไลเออส์]]* รับบทเป็นพี่ชายของเอซราชื่อ เวสลีย์ "เวส" ฟิตส์เจรัลด์ ในปี พ.ศ. 2559 เขาแสดงเป็นแซม ฟูลเลอร์ในภาพยนตร์สยองขวัญระทึกขวัญเรื่อง *[[Don't Hang Up (film)|โดนต์แฮงอัป]]* เขาแสดงเป็นเชส สเตน ในภาพยนตร์ชุดทางโทรทัศน์เรื่อง *[[Runaways (TV series)|รันอเวย์ส]]* ซึ่งสร้างจากการ์ตูนชุดที่มีชื่อเดียวกันของมาร์เวลคอมิกส์

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2535
หมวดหมู่:จักรวาลภาพยนตร์มาร์เวล
วัดสิริมงคลไชยาราม

**วัดสิริมงคลไชยาราม** () พงศาวดารลาวเรียกว่า **วัดสีมงคล** เป็นวัดในหลวงพระบาง ประเทศลาว สร้างขึ้นในรัชสมัยของเจ้าโชติกะ ในปี พ.ศ. 2306 โดยเพียกลางมงคล (เพียเป็นยศ เทียบได้กับ พระยา) จึงได้ตั้งชื่อวัดตามนามผู้สร้าง ต่อมาได้เติมชื่อเป็น "วัดสิริมงคลไชยราม" มีการซ่อมแซมบูรณะในปี พ.ศ. 2473 และปี พ.ศ. 2488

สิมของวัดนี้ มีลักษณะการสร้างระเบียงโถงด้านข้างแบบหลวงพระบางกับหลังคาทรงเชียงขวางมาผสานกัน ระเบียงด้านข้างใช้สำหรับเป็นที่นั่งเมื่อมีงานพิธี หลังคาของสิมมีหลังคาปีกนกข้างหนึ่งซึ่งมีการต่อในแบบหลังคาปีกนกเพื่อมุงส่วนระเบียงของโถงด้านนอก ด้านข้างมีหอไหว้ขนาดเล็กภายในมีพระธาตุองค์เล็ก ๆ ประดิษฐานอยู่ การจัดวางผังอาคารเช่นเดียวกับล้านนาของไทย คือ มีธาตุเจดีย์อยู่ท้ายสิม พระประธานปางมารวิชัย ภายในเขียนเป็นลายคำบนพื้นแดงเต็ม ภายในสิมไม่มีฮูปฝาผนัง

## อ้างอิง

สิริมงคลไชยาราม
เอเวอร์ คาร์ราไดน์

**เอเวอร์ ดอว์น คาร์ราดีน** (; เกิด 6 สิงหาคม พ.ศ. 2517) เป็นนักแสดงหญิงชาวอเมริกัน เธอมีชื่อเสียงจากการับบท ทิฟฟานี่ พอร์เตอร์ และ เคลลี่ ลุดโลว์ ในละครชุดทางโทรทัศน์ช่อง เอบีซีเรื่อง *[[Once and Again|วันซ์แอน์อะเกน]]* และ *[[Commander in Chief (TV series)|คอมมานเดอร์อินเชฟ]]* ตามลำดับและรับบท นาโอมิ แพทนาม และ เจเน็ต สเตน ในซีรีส์ต้นฉบับของช่อง ฮูลูเรื่อง*[[The Handmaid's Tale (TV series)|เดอะแฮนด์เมดสเทล]]* และ *[[Runaways (TV series)|รันอเวย์ส]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2517
หมวดหมู่:จักรวาลภาพยนตร์มาร์เวล
เจมส์ มาร์สเตอร์ส

**เจมส์ เวสลีย์ มาร์สเตอร์ส** (; เกิด 20 สิงหาคม พ.ศ. 2505) เป็นนักแสดง, นักดนตรี และนักเขียนหนังสือการ์ตูนชาวอเมริกัน เขามีชื่อเสียงจากการรับบท สไปค์แวมไพร์สชาวอังกฤษในซีรีส์ช่องเดอะดับเบิลยูบีเรื่อง *[[มือใหม่ปราบผี]]* และภาคแยกออกมาเรื่อง *[[Angel (1999 TV series)|แองเจิล]]* ตั้งแต่นั้นมาเขาได้รับบทเป็น เบรนนิแอค ตัวร้ายในซีรีส์เรื่อง*[[สมอลล์วิลล์]]*ที่ได้รับแรงบันดาลใจจากซูเปอร์แมน, รับบทกัปตันจอห์นฮาร์ทในเรื่อง *[[Torchwood|ทอร์ชวูด]]* และผู้ก่อการร้ายบาร์นาบัสในซ๊รีส์ช่องSyfy'sเรื่อง *[[Caprica (TV series)|คาปริกา]]* เขารับบทสนับสนุนในภาพยนตร์เรื่อง *[[ป.ล.ผมจะรักคุณตลอดไป (ภาพยนตร์)|ป.ล.ผมจะรักคุณตลอดไป]]*, แสดงเป็นวิกเตอร์ เฮสส์ในการรีบูตเรื่อง*[[มือปราบฮาวาย]]* และแสดงเป็นวิกเตอร์ สไตน์ในซีรีส์ของมาร์เวลเรื่อง *[[Runaways (TV series)|รันอเวย์ส]]*

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2505
หมวดหมู่:จักรวาลภาพยนตร์มาร์เวล
เรนซี เฟลิซ

**เรนซี เฟลิซ** (; เกิด 26 ตุลาคม พ.ศ. 2540) เป็นนักแสดงชาวอเมริกันที่มีชื่อเสียงจากการรับบท อเล็กซ์ วิลเดอร์ ในละครชุดทางโทรทัศน์ต้นฉบับของฮูลูเรื่อง *[[Runaways (TV series)|รันอเวย์ส]]*

## ชีวิตส่วนตัว
ในปี พ.ศ. 2561 เฟลิซได้คบหากับนักแสดงหญิงอิซาเบลลา โกเมซ

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2540
หมวดหมู่:จักรวาลภาพยนตร์มาร์เวล
หมวดหมู่:บุคคลจากเดอะบร็องซ์
เอนเจิล พาร์กเกอร์

**เอนเจิล พาร์กเกอร์** (; เกิด 17 ตุลาคม พ.ศ. 2523) เป็นนักแสดงหญิงชาวอเมริกัน เธอมีชื่อเสียงจากการรับบท ทาชา ดาเวนพอร์ต ในละครซิตคอมช่อง ดิสนีย์ XD เรื่อง *[[Lab Rats (U.S. TV series)|แล็บแรตส์]]*

เธอเป็นแขกรับเชิญในภาพยนตร์ชุดทางโทรทัศน์เรื่อง *[[Angel (1999 TV series)|เอนเจิล]]*, *[[คริมินอล ไมน์ อ่านเกมฆ่า ล่าทรชน]]*, *[[อีอาร์ (ภาพยนตร์ชุดทางโทรทัศน์)|อีอาร์]]*, *[[Eli Stone|เอลิสโตน]]*, *[[The Closer|เดอะโคลสเซอร์]]*, *[[Castle (TV series)|แคสเซิล]]*, *[[Days of Our Lives|เดย์สออฟเอาเออร์ลิฟส์]]*, *[[The Soul Man|เดอะโซลแมน]]* และเป็นนักแสดงประจำในบททนายความชอว์น แชปแมนในภาพยนตร์ชุดเรื่อง *[[American Crime Story|อเมริกันไครม์สตอรี]]* ทางช่องเอฟเอ็กซ์ เธอยังทำงานพากย์เสียงให้กับวิดีโอเกมมากมาย

เธอแต่งงานกับนักแสดงเอริก เน็นนิงเกอร์ พวกเขามีลูกด้วยกันสองคน เป็นลูกชายและลูกสาว

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2523
หมวดหมู่:จักรวาลภาพยนตร์มาร์เวล
ทางหลวงแผ่นดินหมายเลข 1119

**ทางหลวงแผ่นดินหมายเลข 1119 สายน้ำสาดเหนือ–ท่าตะโก** เป็นทางหลวงแผ่นดินภายในจังหวัดนครสวรรค์ เชื่อมต่อการจราจรระหว่างอำเภอหนองบัวกับอำเภอท่าตะโกให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 36.708 กิโลเมตร

## ประวัติ
ทางหลวงแผ่นดินหมายเลข 1119 แต่เดิมนั้นใช้เรียกชื่อถนนสายชุมแสง–หนองบัว–ท่าตะโก ต่อมาใน พ.ศ. 2530 ได้มีการก่อสร้างทางหลวงแผ่นดินหมายเลข 225 ได้มีการยุบรวมสายทางช่วงชุมแสง–หนองบัวเข้าเป็นส่วนหนึ่งของทางหลวงแผ่นดินหมายเลข 225 ในเวลาต่อมา จึงทำให้เหลือแค่ช่วงหนองบัว–ท่าตะโกเท่านั้น
ซึ่งทางหลวงแผ่นดินหมายเลข 1119 ในอดีตยังแบ่งออกเป็น 3 สายทางย่อย ก่อนมีการเปลี่ยนแปลงหมายเลขทางหลวง ดังนี้
# **ตอนหนองบัว–ท่าตะโก** เฉพาะตอนหนองบัว–ธารทหาร ปัจจุบันใช้รหัสทางหลวงแผ่นดินหมายเลข 1411
# **ตอนแยกน้ำสาดเหนือ–ธารทหาร** ปัจจุบันใช้รหัสทางหลวงแผ่นดินหมายเลข 1119
# **ตอนคอกควายใหญ่–พนมรอก** ปัจจุบันใช้รหัสทางหลวงแผ่นดินหมายเลข 1412
## เขตควบคุม
ทางหลวงแผ่นดินหมายเลข 1119 แบ่งเขตควบคุมออกเป็น 2 ตอน ได้แก่ 

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง 
 

 
1119
4-1119
หมวดหมู่:ถนนในจังหวัดนครสวรรค์
ไรอัน แซนดส์

**ไรอัน แซนดส์** () เป็นนักแสดงชาวอเมริกันจากวอชิงตัน ดี.ซี. เขามีชื่อเสียงจากการแสดงเป็นจอฟฟรีย์ ไวล์เดอร์ในเรื่อง *[[Runaways (TV series)|รันอเวย์ส]]*

## ชีวิตในวัยเด็กและการศึกษา
แซนดส์เติบโตในวอชิงตันดีซีพร้อมกับพี่ชายและพี่สาวหลายคน พ่อของเขารับราชการทหารและเสียชีวิตเมื่อเขามีอายุสิบสองปี 

## อ้างอิง

หมวดหมู่:นักแสดงอเมริกัน
หมวดหมู่:จักรวาลภาพยนตร์มาร์เวล
เควิน ไวส์แมน

**เควิน เกลน ไวส์แมน** (; เกิด 29 ธันวาคม พ.ศ. 2513) เป็นนักแสดงภาพยนตร์, โทรทัศน์และละครเวทีชาวอเมริกัน มีชื่อเสียงจากการรับบท *[[Marshall Flinkman|มาร์แชลล์ ฟลิงค์แมน]]*ที่ได้รับการยกย่องในซีรีส์ทางโทรทัศน์ของ เจ.เจ. แอบรัมส์ เรื่อง *[[Alias (TV series)|เอเลียส]]* ซึ่งออกอากาศเป็นเวลาห้าฤดูกาล (2544-2549) ทางช่องเอบีซี, รับบท *Kives* ในซีรีส์ทางโทรทัศน์ของ เอชบีโอ และภาพยนตร์เรื่อง *[[Hello Ladies]]* (2013–14), รับบท *Ray Spiewack* เป็นเวลาสามฤดูกาลในซีรีส์ทางโทรทัศน์ซีบีเอสเรื่อง *[[Scorpion (TV series)|สกอร์เปียน]]*, รับบท ดร. เมย์นาร์ด ในซีรีส์ทางโทรทัศน์ของ NBCเรื่อง * [[The Blacklist (TV series)|เดอะแบล็กลิสต์]]* และ *Ned Berring* ในซีซั่นที่หนึ่งของซีรีส์เรื่อง*[[David E. Kelley|เดวิดอี. เคลลี]]* รับบท บิลลี่ บ็อบ ธอร์นตัน ในเรื่อง โกลิอัท ในปี ค.ศ. 2560 เควินเริ่มต้นรับบท *[[Dale Yorkes|เดล ยอร์กส์]]* ตลอดสามปีในซีรีส์ของ ฮูลู เรื่อง รันอเวย์ส

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2513
หมวดหมู่:จักรวาลภาพยนตร์มาร์เวล
เอเรียลลา แบเรอร์

**เอเรียลลา แบเรอร์** (; เกิด 14 ตุลาคม พ.ศ. 1998) เป็นนักแสดงชาวอเมริกันที่มีชื่อเสียงจากการรับบท เกิร์ต ยอร์กส์ ในซีรีส์ต้นฉบับของฮูลูเรื่อง*[[Runaways (TV series)|รันอเวย์ส]]*

## ชีวิตในวัยเด็ก
พ่อแม่ของแบเรอร์เป็นชาวยิวที่เกิดในเม็กซิโก น้องสาวของเธอเป็นนักแสดงหญิง ไลบ์ แบเรอร์

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2541
หมวดหมู่:จักรวาลภาพยนตร์มาร์เวล
ที่ราบชายฝั่ง

**ที่ราบชายฝั่ง** () คือ ภูมิประเทศที่ราบเรียบ มีความสูงจากระดับน้ำทะเลไม่มาก ความลาดชันต่ำ และอยู่ริมชายฝั่งทะเล บริเวณที่ราบชายฝั่งนับตั้งแต่แนวน้ำลงต่ำสุดขึ้นไปจนถึงแผ่นดินที่อยู่ใกล้ที่สุด ที่ราบที่มีขนาดใหญ่ที่สุดสามารถพบได้ที่รัฐอะแลสกา และ ทางตะวันออกเฉียงใต้ของสหรัฐ ที่ราบชายฝั่งทะเลขนาดใหญ่ของประเทศไทยสามารถพบได้บริเวณภาคใต้ฝั่งตะวันออก คือตั้งแต่เพชรบุรีถึงนราธิวาส

การเกิดที่ราบชายฝั่งมีอยู่สามลักษณะคือ: 
# การเคลื่อนที่ของเปลือกโลกทำให้เกิดการยกตัวสูงขึ้นของแผ่นดินจนเกิดเป็นที่ราบริมชายฝั่ง
# การที่พื้นที่ไหล่ทวีปเดิมเคยอยู่ใต้ระดับน้ำ ต่อมาระดับน้ำทะเลลดลงทำให้ที่ราบโพล่พ้นขึ้นมาเหนือผิวน้ำ
# การที่แม่น้ำนำพาตะกอนมาทับทมบริเวณใกล้ปากแม่น้ำและบริเวณชายฝั่งทำให้พื้นดินมีความสูงเพิ่มขึ้นจนเกิดเป็นที่ราบ

## ดูเพิ่ม
* ที่ราบตะกอนน้ำพา

## อ้างอิง

หมวดหมู่:ธรณีสัณฐานลาดเอียง
หมวดหมู่:ธรณีสัณฐานชายฝั่งและมหาสมุทร
บริจิด แบรนนา

**บริจิด แบรนนา** (; เกิด 3 สิงหาคม พ.ศ. 2515) เป็นนักแสดงหญิงชาวอเมริกัน

## ชีวิตในวัยเด็กและการศึกษา
แบรนนาเกิดในซานฟรานซิสโก รัฐแคลิฟอร์เนีย สหรัฐ มีเชื้อสายไอริช เธอเป็นลูกคนที่สี่ในจำนวนพี่น้องเก้าคน เธอเริ่มต้นเข้าทดสอบการแสดงเมื่ออายุประมาณ 13 ปี

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2515
หมวดหมู่:จักรวาลภาพยนตร์มาร์เวล
เทศบาลตำบลหางน้ำสาคร

**เทศบาลตำบลหางน้ำสาคร** เป็นเทศบาลตำบลซึ่งมีอาณาเขตครอบคลุมพื้นที่ตำบลหางน้ำสาครทั้งตำบลและบางส่วนของหมู่ที่ 5 ตำบลอู่ตะเภา อำเภอมโนรมย์ จังหวัดชัยนาท ตั้งอยู่ทางทิศตะวันออกของอำเภอ อยู่ห่างจากตัวจังหวัดเป็นระยะทาง 16.8 กิโลเมตร ปัจจุบันในเขตเทศบาลมีประชากร 6,251 คน

เทศบาลตำบลหางน้ำสาครเดิมมีฐานะเป็นสุขาภิบาลหางน้ำสาครซึ่งได้รับการจัดตั้งขึ้นใน พ.ศ. 2536 แล้วจึงได้รับการจัดตั้งเป็นเทศบาลตำบลใน พ.ศ. 2542 นับเป็นเทศบาลตำบลแห่งที่ 2 ของอำเภอมโนรมย์ ต่อมาใน พ.ศ. 2547 กระทรวงมหาดไทยให้ยุบองค์การบริหารส่วนตำบลหางน้ำสาคร รวมกับพื้นที่เทศบาลตำบลหางน้ำสาครตามเจตนารมณ์ของประชาชนในเขตตำบล

เขตเทศบาลตำบลหางน้ำสาครมีขนาดตัวเมืองใหญ่และมีความเจริญกว่าตัวอำเภอมโนรมย์มาก เป็นศูนย์กลางทางเศรษฐกิจที่สำคัญแห่งหนึ่งของอำเภอ มีอาคารพาณิชย์ปลูกทั้งสองข้างทาง เป็นที่ตั้งของศูนย์เมล็ดพันธุ์ข้าวชัยนาท วิทยาลัยเกษตรและเทคโนโลยีชัยนาท ธนาคารเพื่อการเกษตรและสหกรณ์การเกษตรสาขาย่อยหางน้ำสาคร ค่ายคริสตจักรสัมพันธภาคกลางในประเทศไทย สหกรณ์การเกษตรอำเภอมโนรมย์ (สาขาหางน้ำสาคร) นอกจากนี้ยังมีที่ทำการไปรษณีย์หางน้ำสาคร ซึ่งใช้รหัสไปรษณีย์แยกกันกับไปรษณีย์มโนรมย์ ส่วนสภาพสังคมมีโรงเรียนมัธยมศึกษาได้แก่โรงเรียนสาครพิทยาคม และโรงเรียนระดับประถมมีทั้งหมดหกแห่ง ด้านสาธารณสุขนั้นมีโรงพยาบาลมโนรมย์ตั้งอยู่ในเขตเทศบาล และด้านความปลอดภัยในชุมชนมีสถานีตำรวจภูธรหางน้ำสาคร ดูแลความสงบเรียบร้อยของประชาชน เขตเทศบาลมีทางหลวงแผ่นดินหมายเลข 32 (ส่วนหนึ่งของทางหลวงเอเชียสาย 1 และทางหลวงเอเชียสาย 2) ตัดผ่าน และมีทางแยกสำคัญคือทางแยกหางน้ำสาคร

## อ้างอิง

## แหล่งข้อมูลอื่น
* เว็บไซต์เทศบาลตำบลหางน้ำสาคร

หางน้ำสาคร
หางน้ำสาคร
หมวดหมู่:อำเภอมโนรมย์
พื้นที่อับฝน

thumb|upright=1.7|การก่อพื้นที่อับฝน

**พื้นที่อับฝน** **พื้นที่เงาฝน** หรือ **พื้นที่หลังเขา** () เป็นพื้นที่แห้งแล้งด้านปลายลมของภูเขา ปรากฎการณ์นี้เกิดจากการที่แนวเทือกเขาสูงทอดตัวขวางทางลม ทำให้บริเวณด้านหลังของเทือกเขามีสภาพแห้งแล้ง อันเป็นที่มาของชื่อ **พื้นที่หลังเขา** ลมและความชื้นที่ถูกพัดมาจะกลั่นตัวลงมาเป็นหยาดน้ำฟ้าบริเวณหน้าเขา เมื่อเดินทางมาถึงยอดเขา อากาศจะเหลือความชื้นไม่มาก ทำให้พื้นที่หลังเขามีลักษณะแล้งฝน

## คำอธิบาย
ลมพัดความชื้นมาจากมหาสมุทรเข้ามาในแผ่นดิน เมื่อลมและความชื้นนั้นเจอกับภูมิประเทศที่มีลักษณะเป็นเทือกเขาขวางกั้นเอาไว้ ลมก็จะพัดความชื้นขึ้นไปตามความชันของพื้นที่หน้าเขา เมื่อมวลอากาศชื้นนี้ถูกพัดสูงขึ้นไปตามความชันก็จะเกิดการเย็นตัวลงจนก่อตัวกลายเป็นเมฆขึ้น เมื่อเมฆเหล่านั้นอิ่มตัวพอก็จะตกลงมาเป็นฝนตรงบริเวณพื้นที่หน้าเขา เมื่อความชื้นนั้นกลั่นตัวกลายเป็นฝนบริเวณหน้าเขาหมดแล้ว ลมก็จะพัดพาอากาศที่มีความชื้นน้อยนิดขึ้นไปตามยอดเขาต่อ เมื่อถึงยอดเขา มวลอากาศจะค่อย ๆ อุ่นตัวขึ้นไปตามความลาดเอียงที่ลดลงของพื้นที่หลังเขา ทำให้บริเวณนี้ไม่มีการเกิดเมฆและกลายเป็นพื้นที่ฝนตกน้อย

## อ้างอิง

หมวดหมู่:อุทกวิทยา
หมวดหมู่:ภูมิประเทศที่ส่งผลต่อภูมิอากาศ
วิสชั่น (จักรวาลภาพยนตร์มาร์เวล)

**วิชัน** (; เป็นตัวละครที่แสดงโดย พอล เบ็ตตานีย์ ในภาพยนตร์แฟรนไชส์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน วิชันเป็นแอนดรอยด์ที่มีร่างกายที่สร้างขึ้นโดยวายร้าย อัลตรอน ในเรื่อง *[[อเวนเจอร์ส: มหาศึกอัลตรอนถล่มโลก]]* (2015) โดยผสมผสานกับอัญมณีมายด์สโตน (Mind Stone) แต่ โทนี สตาร์ก และ บรูซ แบนเนอร์ ได้ใส่ความรู้สึกลงไปโดยอัปโหลดซอฟต์แวร์หลักของ AI ของสตาร์กชื่อว่า จาร์วิส โดยได้รับพลังงานจากธอร์ วิชันยังปรากฏตัวในภาพยนตร์เรื่อง *[[กัปตันอเมริกา: ศึกฮีโร่ระห่ำโลก]]* (2016), *[[อเวนเจอร์ส: มหาสงครามล้างจักรวาล]]* (2018) และละครชุดทางโทรทัศน์ของดิสนีย์+ เรื่อง *[[แวนด้าวิชั่น]]* (2021)

## อ้างอิง

หมวดหมู่:ตัวละครในจักรวาลภาพยนตร์มาร์เวล
หมวดหมู่:ซูเปอร์ฮีโรที่เป็นหุ่นยนต์
ชินจิ ทาเกฮาระ

**** () อดีตนักมวยสากลชาวญี่ปุ่น เป็นนักมวยสากลคนแรกของญี่ปุ่นที่สามารถครองแชมป์โลกในรุ่นมิดเดิลเวท

## เกียรติประวัติ
*แชมป์ประเทศญี่ปุ่นรุ่นมิดเดิลเวท
**ชิง, 28 ตุลาคม 2534 ชนะทีเคโอ ทาเกฮิโตะ ไซโจ () ยก 7 ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 1, 17 กุมภาพันธ์ 2535 ชนะทีเคโอ ฮิซาชิ เทราจิ () ยก 2 ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 2, 17 พฤษภาคม​ 2535 ชนะคะแนน โยชิโนริ นิชิซาวะ () ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 3, 17 สิงหาคม 2535 ชนะคะแนน บีนีย์ มาร์ติน () ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 4, 15 กุมภาพันธ์​ 2536 ชนะน็อก ซาโตชิ โยโกซากิ () ยก 5 ที่ โครากูเอ็งฮอล, มหานครโตเกียว, ประเทศญี่ปุ่น
*แชมป์ OPBF รุ่นมิดเดิลเวท
**ชิง, 24 พฤษภาคม​ 2536 ชนะน็อก อี ซ็อง-ช็อน () ยก 12 ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 1, 22 พฤศจิกายน​ 2536 ชนะทีเคโอ นีโก โทริริ () ยก 6 ที่ โครากูเอ็งฮอล, มหานครโตเกียว, ประเทศญี่ปุ่น 
**ป้องกันครั้งที่ 2, 12 มิถุนายน 2537 ชนะทีเคโอ อเล็กซ์ ทุย () ยก 7 ที่ ศูนย์การกีฬาจังหวัดฮิโรชิมะ, ฮิโรชิมะ, ประเทศญี่ปุ่น
**ป้องกันครั้งที่ 3, 18 กันยายน 2537 ชนะคะแนน อี ฮย็อง-ซิก () ที่ สนามกีฬาในร่มแห่งชาติโยโยงิ, มหานครโตเกียว, ประเทศญี่ปุ่น
**ป้องกันครั้งที่ 4, 19 ธันวาคม 2537 ชนะทีเคโอ เคร็ก ทอตเทอร์ () ยก 7 ที่ โครากูเอ็งฮอล, มหานครโตเกียว, ประเทศญี่ปุ่น
**ป้องกันครั้งที่ 5, 17 เมษายน 2538 ชนะน็อก พัก ยัง-กี () ยก 1 ที่ โครากูเอ็งฮอล, มหานครโตเกียว, ประเทศญี่ปุ่น 
**ป้องกันครั้งที่ 6, 12 กันยายน 2538 ชนะคะแนน อี ช็อง-ช็อน () ที่ โครากูเอ็งฮอล, มหานครโตเกียว, ประเทศญี่ปุ่น 
*แชมป์โลก WBA รุ่นมิดเดิลเวท
**ชิง, 19 ธันวาคม 2538 ชนะคะแนน ฆอร์เฆ กัสโตร () ที่ โครากูเอ็งฮอล, มหานครโตเกียว, ประเทศญี่ปุ่น
**เสียแชมป์, 24 มิถุนายน 2539 แพ้ทีเคโอ วิลเลียม จ็อบปี () ยก 9 ที่ โยโกฮามะอารีนา, โยโกฮามะ, ประเทศญี่ปุ่น

## อ้างอิง

 
## แหล่งข้อมูลอื่น
* วิดีโอการชกของชินจิ ทาเกฮาระ

 
หมวดหมู่:นักมวยสากลชาวญี่ปุ่น 
หมวดหมู่:บุคคลจากจังหวัดฮิโรชิมะ
หมวดหมู่:แชมป์มวยสากลประเทศญี่ปุ่น
หมวดหมู่:แชมป์ OPBF
หมวดหมู่:แชมป์โลก WBA
วัดแก้วเจริญ

**วัดแก้วเจริญ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเหมืองใหม่ อำเภออัมพวา จังหวัดสมุทรสงคราม

วัดแก้วเจริญ เป็นวัดโบราณสมัยกรุงศรีอยุธยา ไม่ทราบว่าใครเป็นผู้สร้าง และมีนามเดิมชื่อว่าวัดอะไร เพราะได้รกร้างมาเป็นเวลานาน มีเรื่องเล่าว่า ชาวบ้านท่าใหญ่กรุงศรีอยุธยาได้อพยพหลบภัยพม่า เมื่อเสียกรุง พ.ศ. 2310 มาถึงสถานที่แห่งนี้แล้วเห็นว่ามีทำเลเหมาะสม จึงช่วยกันแผ้วถางป่าลึก เข้าไปประมาณ 3 เส้น ได้พบวัดร้าง มีซากอุโบสถ พระพุทธรูปศิลาแลง ปางต่าง ๆ มากมาย และพระพุทธรูปสร้างด้วยแก้ว มีใบเสมารอบอุโบสถ พระพุทธรูปหล่อด้วยทองสมฤทธิ์ไม่มีผ้าพาด ซึ่งเรียกว่าพระกรวยอยู่เป็นอันมาก มีเจดีย์รามัญ 2 องค์ ชำรุดหักพังอยู่ ชาวบ้านเห็นว่าคงไม่เหมาะกับการสร้างที่อยู่อาศัยเพราะมีวัดร้างอยู่ จึงไปแผ้วถางสถานที่แห่งใหม่ ห่างจากวัดประมาณ 5 เส้น ตั้งเป็นหมู่บ้านท่าใหญ่ตามชื่อเดิมของผู้อพยพ

จนกระทั่ง พ.ศ. 2340 เจ้าอาวาส ชื่อ พระอธิการต่าย ได้ปฏิสังขรณ์วัดให้มีสภาพดีขึ้น ส่วนพระพุทธรูปที่สร้างด้วยแก้ว เป็นปูชนียวัตถุที่สำคัญ ประชาชนจึงเรียกวัดนี้ว่า **วัดแก้ว** ต่อมาพระพุทธรูปแก้วองค์นี้ เนื่องจากมีขนาดเล็กมาก เกรงว่าจะไม่ปลอดภัย จึงเห็นว่า ควรจะเก็บไว้ในที่ปลอดภัย จึงฝังไว้ที่ใต้ฐานชุกชีของพระประธาน ปัจจุบันอยู่ภายนอกฐานชุกชีแล้ว วัดประกาศตั้งเป็นวัดเมื่อ พ.ศ. 2375 ชื่อว่า "วัดแก้วเจริญ" และได้รับพระราชทานวิสุงคามสีมาเมื่อวันที่ 4 มีนาคม พ.ศ. 2529 มีใบเสมาคู่ คงจะทำพิธีผูกพัทธสีมา 2 ครั้ง แต่ไม่ทราบว่ากระทำในสมัยใด 

ปูชนียวัตถุ ได้แก่ พระประธานในอุโบสถเป็นพระพุทธรูปโบราณคู่มากับวัด ไม่มีพระนามปรากฏแกะสลักด้วยศิลาแดง พระพุทธรูปนอกอุโบสถเป็นพระพุทธรูปศิลาแลงทั้งสิ้น ปางต่าง ๆ ได้แก่ ปางป่าเลไลยก์ ปางไสยาสน์ และปางมารวิชัย อาคารเสนาสนะ ได้แก่ กุฏิสงฆ์ และหอฉันเป็นเรือนไทย และศาลาการเปรียญอาคารไม้สักเรือนไทยประยุกต์สองชั้นสร้างเชื่อมต่อกันจำนวนสามหลังอาคารหลังกลางมีขนาดใหญ่หลังคาเครื่องไม้มุงกระเบื้อง ภาพจิตรกรรมบนเพดานนี้ได้รับการตกแต่งทาสีใหม่ศิลปะสมัยรัตนโกสินทร์ (รัชกาลที่ 5–6) วัดมีพิพิธภัณฑ์เรือชนิดต่าง ๆ

## อ้างอิง

แก้วเจริญ
หมวดหมู่:โบราณสถานในจังหวัดสมุทรสงคราม
วัดใหม่สุปดิษฐาราม

**วัดใหม่สุปดิษฐาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในหมู่ที่ 3 บ้านกลาง ตำบลนครชัยศรี อำเภอนครชัยศรี จังหวัดนครปฐม ปัจจุบันมีพระครูปฐมชยาภิวัฒน์ (สมชาย วรมุนี) เป็นเจ้าอาวาส

วัดตั้งขึ้นเมื่อ พ.ศ. 2439 ในสมัยพระบาทสมเด็จพระจุลจอมเกล้าเจ้าอยู่หัว ในชื่อ **วัดใหม่ริมจวน** หลังจากนั้นพระเจ้าบรมวงศ์เธอ กรมหมื่นวิษณุนาถนิภาธร ได้ทรงสร้างอุโบสถ วิหาร สถูป และมณฑปพระอีกคู่หนึ่ง จึงได้ชื่อว่า "วัดใหม่สุปดิษฐาราม" มาจนถึงปัจจุบันนี้

สิ่งโดดเด่นของวัดคือวิหารสีทองและพระสีวลีองค์ใหญ่ ภายในวิหารยังมีสิ่งศักดิ์สิทธิ์อีกมากมาย เช่น หลวงปู่เป้า หลวงปู่ผูก เกจิอาจารย์ชื่อดังและเป็นพระสงฆ์ที่สร้างโบสถ์ ในสมัยพระครูปฐมชยาภิวัฒน์ (เจ้าอาวาสรูปปัจจุบัน) ได้มีการบูรณะใหม่และมีการสร้างพระนอนปางเสวยสุขขนาดความยาว 25 เมตร และสร้างอุโบสถสีทอง

## อ้างอิง

ใหม่สุปดิษฐาราม
วัดปทุมทองรัตนาราม

**วัดปทุมทองรัตนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสองห้อง อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 15 ไร่ 3 งาน 75 ตารางวา

วัดปทุมทองรัตนารามตั้งเมื่อวันที่ 29 ตุลาคม พ.ศ. 2511 โดยมีพระสมุห์ใหญ่เป็นผู้ริเริ่ม เนื่องจากชาวบ้านหมู่ที่ 4 ตำบลโรงเข้ และหมู่ที่ 2 ตำบลหนองสองห้องไม่มีวัดที่จะทำพิธีกรรมต่าง ๆ จึงได้บอกแก่ประชาชนผู้มีศรัทธาว่าจะทำการสร้างวัดขึ้นในหมู่บ้าน โดยมีคุณแม่เม้า ทัศทอง เป็นผู้ถวายที่ดินเพื่อสร้างวัด ได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515 เขตวิสุงคามสีมา กว้าง 28 เมตร ยาว 44 เมตร

อาคารเสนาสนะ ได้แก่ อุโบสถ กว้าง 6 เมตร ยาว 12 เมตร สร้างเมื่อ พ.ศ. 2516 เป็นอาคารไม้เนื้อแข็ง มุงกระเบื้องลอนคู่ ศาลาการเปรียญ กว้าง 18 เมตร ยาว 34 เมตร สร้างเมื่อ พ.ศ. 2513 เป็นอาคารไม้ หอสวดมนต์ กว้าง 6 เมตร ยาว 12 เมตร สร้างเมื่อ พ.ศ. 2514 เป็นอาคารไม้ ทรงไทยประยุกต์ กุฏิสงฆ์ จำนวน 5หลัง เป็นอาคารไม้ 4 หลัง และตึก 1 หลัง วิหาร กว้าง 4 เมตร ยาว 7 เมตร เป็นอาคารไม้ สร้างเมื่อ พ.ศ. 2518 ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก และ วิหารหลวงพ่อสามสมัย ปูชนียวัตถุมี พระประธานประจำอุโบสถ

## อ้างอิง

ปทุมทองรัตนาราม
จูปิเตอร์สเลกาซี (ละครชุดทางโทรทัศน์)

**จูปิเตอร์สเลกาซี** () เป็นละครชุดทางโทรทัศน์สตรีมมิ่งแนวซูเปอร์ฮีโร่สัญชาติอเมริกันที่กำลังจะออกอากาศที่สร้างโดย สตีเวน เอส. ดีไนท์ เรื่องนี้สร้างจากซีรีส์หนังสือการ์ตูนของ มาร์ก มิลลาร์ และ แฟรงก์ คิวไนท์ มีกำหนดฉายทางเน็ตฟลิกซ์ในวันที่ 7 พฤษภาคม พ.ศ. 2564 เรื่องนี้นำแสดงโดย จอช เดอเมล, เบน แดเนียลส์, เลสลี บิบบ์, เอลินา คัมเพอริส, แอนดรูว์ ฮอร์ตัน, ไมค์ เว้ด และ แมตต์ แลนเทอร์

## อ้างอิง

หมวดหมู่:เน็ตฟลิกซ์
หมวดหมู่:ซูเปอร์ฮีโร่
วัดเพิ่มทาน

**วัดเพิ่มทาน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 ตำบลคลองสี่ อำเภอคลองหลวง จังหวัดปทุมธานี มีที่ดินตั้งวัด เนื้อที่ 23 ไร่ 2 งาน ปัจจุบันมีพระครูโสภณภัทรคุณ (ปรีชา) เป็นเจ้าอาวาส

วัดเพิ่มทานสร้างเมื่อวันที่ 8 กุมภาพันธ์ พ.ศ. 2445 โดยมีนางเพิ่ม วิมุกตานนท์ เป็นผู้ถวายที่ดินเนื้อที่ 10 ไร่ ให้สร้างวัด และขนานนามว่า "วัดเพิ่มทาน" ต่อมาใน พ.ศ. 2487 นางสาวศิริ สีตกริน ได้ถวายที่ดินให้วัดอีก 15 ไร่ และใน พ.ศ. 2492 นางกิมฮวย เรืองหิรัญ ได้สร้างหอสวดมนต์ 1 หลัง วัดได้รับพระราชทานวิสุงคามสีมาเมื่อวันที่ 5 เมษายน พ.ศ. 2471 ทางวัดได้เปิดการเรียนการสอนพระปริยัติธรรมภายในวัดทุกปี

อาคารเสนาสนะได้แก่ อุโบสถ กว้าง 9.60 เมตร ยาว 14.80 เมตร ก่ออิฐถือปูน เครื่องบนทำจากไม้ ศาลาการเปรียญ กว้าง 16 เมตร ยาว 23.50 เมตร เป็นอาคารไม้ กุฏิสงฆ์ 9 หลัง เป็นอาคารไม้ 8 หลัง ครึ่งตึกครึ่งไม้ 1 หลัง หอระฆัง กว้าง 2.50 เมตร สูง 5 เมตร ศาลาท่าน้ำ และหอสวดมนต์

## อ้างอิง

เพิ่มทาน
วัดเสนีวงศ์

**วัดเสนีวงศ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านหนองทับ ตำบลหนองเพรางาย อำเภอไทรน้อย จังหวัดนนทบุรี

วัดเสนีวงศ์ได้รับอนุญาตให้สร้างวัดเมื่อวันที่ 11 กุมภาพันธ์ พ.ศ. 2500 โดยมีนายนามและนางเสงี่ยม เสนีวงศ์ ณ อยุธยา เป็นผู้ถวายที่ดินจำนวน 50 ไร่ และดำเนินการสร้างวัด ได้ขนานนามวัดว่า "วัดเสนีวงศ์" ตามนามสกุลผู้สร้าง กระทรวงศึกษาธิการประกาศตั้งเป็นวัดที่ถูกต้องตามกฎหมายเมื่อวันที่ 17 มิถุนายน พ.ศ. 2503 วัดได้รับพระราชทานวิสุงคามสีมาเมื่อวันที่ 19 กรกฎาคม พ.ศ. 2503

อุโบสถมีการทำชายหลังคาของพาไลรอบอุโบสถแบบวัดพระศรีรัตนศาสดาราม หน้าบันสลักไม้ลวดลายประณีต ซุ้มประตูทางเข้าวัดทำเป็นหัวเม็ดเสาสี่เหลี่ยมย่อมุมสิบสองสูงขึ้นและเอนเข้าหากันเพื่อเป็นการรับน้ำหนักตัวอาคาร บานประตูพระอุโบสถทั้งหน้าและหลังมีด้านละสองบาน ลวดลายทองบนบานประตูและหน้าต่าง ภายในอุโบสถมีภาพจิตรกรรมฝาผนังฝีมือช่างสกุลนนทบุรี พระพุทธรูปในพระอุโบสถได้รับการปฏิสังขรณ์ขึ้นใหม่ในสมัยพระบาทสมเด็จพระนั่งเกล้าเจ้าอยู่หัว เจดีย์ล้อมรอบตัวพระอุโบสถทั้งสี่ด้านบริเวณด้านหน้าอุโบสถมีหินสลักเป็นรูปยักษ์รักษาวัด ตนหนึ่งหน้าดุ อีกตนหนึ่งหน้ายิ้มในมือถือกระบอง หอระฆังของวัดเป็นมณฑปยอดเจดีย์ผสมกันระหว่างหอสูงรูปสี่เหลี่ยมกับเจดีย์ย่อมุม เจดีย์สมปรารถนาสร้างเมื่อ พ.ศ. 2540 เป็นรูประฆังคว่ำ ภายในพระเจดีย์มีพระพุทธรูปปางอุ้มบาตร พระสังกระจายรูปแบบไทยและรูปแบบจีน รอยพระพุทธบาทจำลอง 2 รอยคู่ เจดีย์สร้างเพื่อเป็นสถานที่บรรจุพระบรมสารีริกธาตุ

## อ้างอิง

เสนีวงศ์